Γεώργιος Α. Βάρβογλης

Ο Γεώργιος Α. Βάρβογλης του Αναστασίου (Αθήνα, 15 Οκτωβρίου 1907 - 4 Ιανουαρίου 1980) ήταν Έλληνας χημικός και καθηγητής του ΑΠΘ και του ΕΚΠΑ.

 Βιογραφία 
Γεννήθηκε στην Αθήνα και σπούδασε Χημεία στο Πανεπιστήμιο των Αθηνών (πτυχίο) και στο Πανεπιστήμιο του Μονάχου (διδακτορικό).Ελληνικόν who's who, Εκδοτικός Οργανισμός Ελληνικών who's who 1965, σελ. 56 Από το 1940 ως το 1969 ήταν καθηγητής της Οργανικής Χημείας στη Φυσικομαθηματική Σχολή του ΑΠΘ και από το 1969 ως το 1973 καθηγητής της Οργανικής Χημείας στη Φυσικομαθηματική Σχολή του Πανεπιστημίου των Αθηνών. Διετέλεσε πρύτανης του ΑΠΘ από το 1960 ως το 1961. Δημοσίευσε σε ξένα περιοδικά πλήθος επιστημονικών εργασιών και μελετών για διάφορα θέματα, όπως οι μοριακές ενώσεις, τα χλωρίδια των οξέων και τα αλκαλοειδή. Ήταν πρόεδρος του Β΄ Πανελληνίου Χημικού Συνεδρίου και της Εκτελεστικής Επιτροπής του.Εγκυκλοπαίδεια "2002", τ. 3, σελ. 393,  Αθήνα 1984. Πέθανε, ενώ ήταν ομότιμος καθηγητής του Πανεπιστημίου των Αθηνών, στις 4 Ιανουαρίου 1980 και κηδεύτηκε την επόμενη ημέρα.Ελληνικός Βορράς, "Πέθανε ο ομότιμος καθηγητής Γεώργιος Βάρβογλης", φύλλο 5-1-1980. Ήταν παντρεμένος, σε πρώτο γάμο, με την Αναστασία Βούρλα και είχαν 2 γιους και 1 κόρη και σε δεύτερο γάμο με την Βασιλική Ταβλά.

 Μερικά έργα 
"Αι βιταμίναι" (1935)
"Τεχνική του Οργανικού Χημικού" (1938)
"Μονογραφία επί των βιταμινών" (1938)
"Οργανική Χημεία", τρεις τόμοι (1955)
Οργανική Χημεία, ένας τόμος (1967)
Οργανική Χημεία, ένας τόμος, σε συνεργασία με τον καθηγητή Οργανικής Χημεία του Α.Π.Θ. Νικ. Αλεξάνδρου (1968, 1969, 1970, 1971)

 Πηγές 
Έκθεση πεπραγμένων, 1960-61. 

Κατηγορία:Έλληνες χημικοί
Κατηγορία:Καθηγητές Αριστοτελείου Πανεπιστημίου Θεσσαλονίκης